A londeman, eth califa entrèc en harem e li manifestèc ara sua esposa e ara sua fraia era arribada dera naua esclaua, en tot dider-li: “Eth governador de Kufa ven de manar-me coma present ua esclaua joena; e m’a dit per carta qu’aguesta esclaua, crompada per eth, ei hilha d’un rei, agarrada en sòn país per mercadèrs d’esclaus.” E era sua esposa li responec: “Allà aumente es tòns gòis e es tòns beneficis!” E era fraia deth califa preguntèc: “Com se cride?